
|  |  |
| --- | --- |
|  | Zápisnica č. 7/2022 zo zasadnutia Výboru sekcie Tanečné športu, konaného dňa 02.11.2022 |



|  |  |
| --- | --- |
| Prítomní: | Peter Ivanič (P), Petr Horáček (PH), Pavel Imre (PI), Matej Chren (MC), Miroslav Víťazka (MV) |
| Hostia: | - |
| Zápisom poverená: | Miroslava Porubänová |
| Overovateľ zápisu: | Petr Horáček |

Rokovanie o 13:15 otvoril, viedol a ukončil p. Ivanič – prezident SZTŠ a vedúci sekcie TŠ.

K rokovaniu sa pripojil Miroslav Víťazka (MV) o 14:05.

Rokovanie bolo ukončené o 16:15.

# Program zasadnutia

1. Školenie antidoping
2. Kvalifikačný poriadok
3. SLP,  MSR 2023
4. Superpohár 2022 – propozície, zmena SP, páry, ceny a iné
5. Zahraniční rozhodcovia MSR 2023
6. Top rozhodcovia 2023, losovanie
7. Tanečný kongres 2023
8. Tréneri 3.kvalifikačný stupeň – webová stránka
9. Garant Pegafun
10. Faktúry a úhrady
11. Rôzne

# Body programu

1. **Školenie antidoping**

Jednou z povinností orgánov národného športového zväzu je informovať členskú základňu , najmä reprezentantov, o antidopingu. Na webovej stránke antidopingovej agentúry [www.antidoping.sk](http://www.antidoping.sk) sú všetky informácie , ktoré si každý člen Slovenského zväzu tanečných športov vie naštudovať, poprípade spraviť testy. Vedenie sekcie sa dohodlo splniť túto povinnosť formou informačného e-mailu. Taktiež sa diskutovalo o možnosti on-line prednášok pre členskú základňu v spolupráci s ostatnými sekciami zväzu.

**Uznesenie 1-7/2022:**

MVK zabezpečí informovanie členskej základne o antidopingu .

Za:5 Proti:0 Zdržali sa:0

1. **Kvalifikačný poriadok**

Výbor sekcie diskutoval a následne hlasoval o jednotlivých zmenách v kvalifikačnom poriadku. Kvalifikačný poriadok bude upravený a zverejnený na webovom sídle zväzu.

Za: 3 Proti:2 Zdržali sa:0

1. **SLP,  MSR 2023**

PI informoval zúčastnených členov o uchádzačoch o organizáciu SLP 2023 a MSR 2023. PI navrhol predĺženie termínu konkurzu na neobsadené MSR a Superpohár 2023.

**Uznesenie 2-7/2022:**

Termín konkurzu na usporiadanie MSR ŠTT do do 11.11.2022 a Superpohára 2023 sa predlžuje do 30.11.2022.

Za:5 Proti:0 Zdržali sa:0

**Uznesenie 3-7/2022:**

Vzhľadom na kolíziu termínov MČR a MSR v plesových choreografiách 2023 po dohode s organizátorom sa MSR presúvajú na 20.5.2023.

Za:5 Proti:0 Zdržali sa:0

**Uznesenie 4-7/2022:**

Konkurzné prihlášky bude možné v budúcnosti zasielať aj elektronicky. Finálnu formu a podmienky určí výbor sekcie pred zverejnením konkurzných podmienok. Finálny výsledok spracuje vedúci súťažného úseku do 10 dní od dátumu ukončenia konkurzu. Vedúci súťažného úseku konkurz spracuje, vyhodnotí a prednesie výboru sekcie, ktorý návrh posúdi a schváli.

Za:5 Proti:0 Zdržali sa:0

1. **Superpohár 2022 – propozície, zmena SP, páry, ceny a iné**

Propozície súťaže je povinný urýchlene pripraviť organizátor súťaže. PI kontaktuje organizátora súťaže v prípade, ak by meškal s ich  dodaním . Finále Superpohára Dospelých prebehne ako finále MSR . PI predniesol predstavu o účasti a forme prihlasovania sa párov na Superpohár (info bude uvedené v propozíciách). Poháre a diplomy na vyhodnotenie SLP 2022 zabezpečí PI.

1. **Zahraniční rozhodcovia MSR 2023**

PI zaslal členom výboru sekcie predbežný návrh SÚ na zahraničných rozhodcov pre MSR 2023. Prítomní členovia diskutovali o rozhodcovských paneloch pre jednotlivé MSR 2023 a odsúhlasili upravený zoznam.

Za:5 Proti:0 Zdržali sa:0

1. **Top rozhodcovia 2023, losovanie**

Na stránke Slovenského zväzu tanečných športov je zverejnená aktualizovaná tabuľka so zoznamom rozhodcov pre rok 2023. MV žiadal o priebežnú kontrolu ostatných členov výboru, aby sa predišlo chybovosti. MC dodá tabuľku top rozhodcov. Losovanie rozhodcov na MSR 10T a SLP 2023 prebehne počas 6.kola SLP v Nových Zámkoch 5.11., následne PI zverejní zoznam vylosovaných rozhodcov MSR a potvrdených rozhodcov organizátormi SLP najneskôr do 30.11.2022.

1. **Tanečný kongres 2023**

MC predniesol návrh programu a lektorov na tanečný kongres 2023. MC navrhol uskutočniť kongres po MSR LAT 2023 v Poprade. Lektorom pre ŠTT bude p. Lasse Odegaard z Nórska (3 hodiny). Lektor pre LAT (3 hodiny) bude podľa možnosti vybraný z panelu MSR LAT.

MC a VÚ pripravia rozpočet kongresu, ako aj jeho organizačné zabezpečenie.

1. **Tréneri 3.kvalifikačný stupeň – webová stránka**

P požiadal MC ako vedúceho MVK o zhodnotenie priebehu vzdelávania. P požiadal o zverejnenie zoznamu trénerov 3.KS na webovej stránke. MV požiadal MC o prípravu tabuľky:

* meno a priezvisko
* evidenčné číslo diplomu.

1. **Garant Pegafun**

P požiadal MV o informáciu k tanečnému klubu PegaFun DG Martin a jeho garantovi, z dôvodu schvaľovania zmluvy o  príspevku 15% na kluby . MV dorieši v priebehu týždňa s majiteľom klubu.

1. **Faktúry a úhrady**

P požiadal o objasnenie predmetu vo faktúre FA Milan Špánik ml. – tlač diplomov trénerov 3. kvalifikačného stupňa.

Sekretariát požiada Jozefa Harangozóa o objasnenie cien vo faktúre za jednotlivé služby v roku 2022.

P upozornil na neskorú platbu členského a licenčného poplatku zo strany trénera Fabia Bellucciho, ktorý bol nominovaný ako tréner pre reprezentačné sústredenie. V budúcnosti neplatiči nebudú môcť byť navrhovaní na lektorskú činnosť.

1. **Iné**

**Uznesenie:**

V prípade MSR, SLP, reprezentačných sústredení, vzdelávaní, alebo iných aktivít vyžadujúcich si konkurz, spracuje prihlášky vedúci príslušnej sekcie. Navrhne najvýhodnejší výsledok členov výboru sekcie, následne prednesie spracovanie výboru sekcie TŠ, ktorá rozhodne o výsledku konkurzov.

Za:5 Proti:0 Zdržali sa:0

|  |  |
| --- | --- |
| V Bratislava 02.11.2022  **Zapísala:** Miroslava Porubänová  **Overil:**Petr Horáček | Podpis zapisovateľa: v.r.  Podpis overovateľa: v.r. |

Podpis prezidenta SZTŠ: v.r.